b'\n_START_ARTICLE_\nUdo Vellend\n_START_PARAGRAPH_\nUdo Vellend (s\xc3\xbcndinud 1. novembril 1948 P\xc3\xb5ltsamaal) on Eesti omavalitsuspoliitik, endine P\xc3\xb5ltsamaa linnapea._NEWLINE_Udo Vellend l\xc3\xb5petas P\xc3\xb5ltsamaa Keskkoolis kaheksa klassi ja omandas keskerihariduse Tihemetsa P\xc3\xb5llumajandustehnikumis tehnik-mehaaniku erialal. Ta on \xc3\xb5ppinud Eesti P\xc3\xb5llumajanduse Akadeemias p\xc3\xb5llumajanduse \xc3\xb6konoomikat._NEWLINE_1990. aastal valiti Vellend P\xc3\xb5ltsamaa Linna RSN T\xc3\xa4itevkomitee esimeheks. P\xc3\xa4rast seda, kui P\xc3\xb5ltsamaa sai 1991. aasta 12. detsembril omavalitsusliku staatuse, t\xc3\xb6\xc3\xb6tas ta P\xc3\xb5ltsamaa linnapeana. Linnajuhi ametist lahkus ta omal soovil 1993. aasta 15. juunil._NEWLINE_Udo Vellend on olnud pikka aega P\xc3\xb5ltsamaa Jahiseltsi juhatuse esimees.'